– Спартыўнаму рыбалоўству мяне вучылі майстры спорту міжнароднага класа з Мазыра, – прызнаўся ён. – Каб дабіцца перамогі, трэба ўкладваць сілы і сродкі: патрэбны спецыяльныя прылады. Напрыклад, зараз папулярнай стала так званая махавая вуда, якая адрозніваецца добрай гнуткасцю, што не дае рыбіне сарвацца. І леску, і прынаду трэба падбіраць, улічваючы надвор’е і месца лоўлі. Так, месяц таму я тут налавіў 33 кілаграмы рыбы.